paragraph_text: Gospodar rata (njem. Kriegherr, engl. Warlord) je izraz kojim se opisuje osoba koja je osvojila ili drži vlast nad određenim teritorijem, najčešće podnacionalnom jedinicom (provincija, regija i sl.) jedne države, i to isključivo na temelju raspolaganja oružane sile u obliku sebi vjernih vojnih ili paravojnih formacija, a nad kojima ne postoji nikakav nadzor središnje vlasti.